Kamil Stoch fra Polen leder Hoppuka etter første renn. Johann André Forfang og Anders Fannemel er beste nordmenn på delt sjuendeplass.
I går kveld feiret hopperne nyttår sammen med familiemedlemmer på hotell Mercure i Garmisch-Partenkirchen. De hygget seg med et måltid, taler – og kikket på rakettene.
Tandes søster Ida er fortsatt optimist:
- Jeg har alltid tro på Daniel. Det har jeg fortsatt. Han kan få til det han vil. Han har store forventninger til seg selv. Da kan det gå, forteller Ida, som beskriver seg selv som «over middels» hoppinteressert.
Etter det Dagbladet forstår har Tande brukt det siste døgnet til å se videoer av suksesshopp fra i fjor. Dette for å se hva han gjorde annerledes da sammenliknet med nå.